open-index/open-wikipedia-markdown huggingface dataset:
Galfridus Landry

**Galfridus Landry**, vulgo pleniter *Jeffrey Martin Landry* (in oppido  Ludovicianae natus die 23 Decembris 1970) est politicus Civitatum Foederatarum.

Alumnus est universitatis Ludovicianensis et universitatis Loyolaeae Novae Aureliae in urbe. Duos annos ab 2011 ad domum repraesentativorum legatus est.  Gubernator Ludovicianae electus, a die 8 Ianuarii 2024 hoc officio fungitur.

## Bibliographia 
* Zach Montellaro, "Landry wins Louisiana governor’s race, flipping state red" (14 Octobris 2023) apud *Politico*

## Nexus externi 
* Vita apud congressum Civitatum Foederatarum

Categoria:Nati 1970
Categoria:Homines vivi
Categoria:Gubernatores Ludovicianae
Categoria:Alumni Universitatis Ludovicianensis
Categoria:Alumni Universitatis Loyolaeae Neo-Aurelianensis
David Choquehuanca

**David Choquehuanca Céspedes** (ad Cota Cota Baja natus die 7 Maii 1961) est politicus Boliviae. E populo Aymara ortus, filius coloni qui et iuxta collegia operariorum laboravit, domi ad ripas Lacus Titicaca et in urbe Pacensi necnon Havanae in Cuba educatus est. Alumnus est universitatis maioris Pacensis Divi Andreae.

Minister rerum externarum a die 23 Ianuarii 2006 usque in eudem diem 2017 meruit. Praeses vicarius Boliviae die 8 Novembris 2020 creatus est.

## Bibliographia 
* "David Choquehuanca de su humilde Cota-Cota a Vicepresidente de Bolivia" in *La Patria* (8 Novembris 2020)

## Nexus externi 
Categoria:Ministri rerum externarum
Categoria:Politici Boliviae
Categoria:Nati 1961
Categoria:Homines vivi
Categoria:Alumni Universitatis Maioris Pacensis Divi Andreae
Categoria:Aymara
Kary B. Mullis

thumb|Kary B. Mullis.
**Kary Banks Mullis** (natus die 28 Decembris 1944; mortuus die 7 Aprilis 2019) fuit chemicus Americanus, qui biochemiae et biologia molecularis peritus fuit. Anno 1993, Praemium Nobelianum chemiae cum Michaele Smith accepit, ratione studii reactionis catenae polymerasis.

Alumnus Universitatis Californiensis Berkrleiensis fuit. Calefactionem globalem negavit et fluctivagationem amavat.

## Notae 
## Nexus externi 
Categoria:Alumni Universitatis Californiensis Berkeleiensis
Categoria:Chemici Civitatum Foederatarum
Categoria:Praemium Nobelianum Chemiae
Michael Smith (chemicus)

thumb|Michael Smith.
**Michael Smith** (natus die 26 Aprilis 1932; mortuus die 4 Octobris 2000) fuit chemicus Americanus origine Canadae, qui anno 1993 Praemium Nobelianum chemiae cum Kary B. Mullis accepit, ratione studii reactionis catenae polymerasis ADN ac proteinae.

Alumnus Universitatis Mancuniensis fuit.

## Notae 
## Nexus externi 
Categoria:Alumni Universitatis Mancuniensis
Categoria:Chemici Civitatum Foederatarum
Categoria:Praemium Nobelianum Chemiae
Chalcidius

**Chalcidius**, sive **Calcidius** (anno ignoto natus) Platonis dialogum *Timaei* in nostrum sermonem intulit ac multifariis ad philosophiam non modo platonicam spectantibus commentariis instruxit. Quamvis saeculo quarto aut quinto vixisse credatur, in grege platonicorum qui novi appellantur non ponitur, eo quod fontes, ex quibus philosophiam hausivit, prisciores fuisse videntur. Dubium est autem, qui fuerint Chalcidii fontes. Multum tamen citat Numenium, philosophum Graecum, quem Pythagoreo nomine dignatur, quemque hodierni doctores in medio Platonicorum grege ponunt. 

Utrum tamen fuerit gentilis, an Christianus, adhuc in periculo est. Medio aevo credebatur fuisse Christianus atque etiam archidiaconus, sed mirum videtur Iohanni Magee Christianum non modo saepe refellendi causa in opusculum suum alios Christianos induxisse, sed etiam duo universi principia professum esse, quum adeo fortiter expugnarentur Manichaei eodem fere tempore.

## Opera 
Quando verterit Platonis colloquium in Latinum, ignotum est. Quoniam sermone usus est sibi admodum proprio, difficile est ex eo aetatem, qua scriptum est opusculum, asciscere.

Ceterum vero conversio et commentarii in duas partis divisi sunt, altera alteri conjuncta. Asserit in commentariorum suorum ultimo capite, quod extat, Platonem cum Pythagoreis concinentem materiam credere esse principium alterum (siquidem mens primaria est atque divina) malignum.

## Notae
## Nexus externi
Categoria:Auctores Latini antiqui
Categoria:Philosophi Neoplatonici
Mahometus Muizzu

**Mahometus Muizzu**, litteris Dhivehi މުޙައްމަދު މުޢިއްޒު (Malé in urbe natus die 15 Iunii 1978) est politicus Maldivarum. Alumnus est Collegii Universitatis Londiniensis et universitatis Ledesiensis ubi ingeniariae civilis et structuralis studuit gradumque doctoris ascendit. Praeses Maldivarum die 17 November 2023 electus est, antecessore Ibraimo Mahometo Solih.

## Nexus externi 
* Vita apud praesidatum Maldivarum
* pagina *Facebook*
* "Who is Mohamed Muizzu, Maldives’s pro-China president-elect?" (1 Octobris 2023) apud *Al-Jazeera*

Categoria:Nati 1978
Categoria:Homines vivi
Categoria:Politici Maldivarum
Categoria:Duces civitatum
Categoria:Ingeniarii
Categoria:Alumni Collegii Universitatis Londiniensis
Categoria:Alumni Universitatis Ledesiensis
Margites

***Margites*** (Graece , de μάργος, *fatuus*) est carmen epicum Graecum antiquum parodicum. Saepe ipsi Homero antiqui eam adscripserunt, ut et ipse Aristoteles, vel Pigreti Halicarnasseo, quod verisimilius est. Fragmenta paucissima nota sunt.

## Forma 
*Margites* hexametris dactylicis compositus est, inter quos sine ordine certo trimetri iambici inserti sunt, qui characterem comicum carmini dabant, ut in fragmento ab Atilio Fortunatiano servato:

: ἦλθέ τις ἐς Κολοφῶνα γέρων καὶ θεῖος ἀοιδός, 
: Μουσάων θεράπων καὶ ἑκηβόλου Ἀπόλλωνος, 
:::φίληις ἔχων ἐν χερσὶν εὔφθογγον λύρην.

## Argumentum
De viro stulto agebatur, ut et nomen monet, qui nihil bene sciebat nihilque intelligebat:

:τὸν δ' οὔτ' ἂρ σκαπτῆρα θεοὶ θέσαν οὔτ' ἀροτῆρα 
:οὔτ' ἄλλως τι σοφόν· πάσης δ' ἡμάρτανε τέχνης.
:*(eum dei nec fossorem nec aratorem nec alio quodam modo sapientem fecerunt; in omni arte labebatur)* 

vel 
 
:πόλλ' ἠπίστατο ἔργα, κακῶς δ' ἠπίστατο πάντα. 
:*(multas res sciebat, omnes autem male sciebat)*

Nesciebat etiam, qui eum in lucem edidisset, paterne an mater, nec quιd cum coniuge nocte nuptiali faceret.

## Bibliographia
* De *Margite* testimonia et carminis fragmenta in: *Iambi et elegi Graeci*, coll. M.L. West, vol. II, pp. 69-76.

## Notae 
Categoria:Carmina epica
Categoria:Carmina Homerica
Categoria:Litterae Graecae antiquae
Categoria:Scripta saeculo 6 a.C.n.
Semonides

**Semonides Amorginus** (Graece ; floruit saeculo VII a.C.n. exeunte), fuit poëta Graecus, qui praecipue iambos composuit. Sami natus est et a Samiis colonos in Amorgum coloniam deduxit.

## De nomine 
Apud antiquos paene semper *Simonides* nominatur; solum *Suda* et Philodemus *Semonidem* scribunt: *Suda* contaminationem cum Simonide scit et eam cavere monet. Sed possibile est aliqua et nunc Simonidi adscripta Semonidea esse.

## Opera 
Iamborum Semonidis reliquiae satyricae sunt, ut de feminis bestiis variis similibus carmen notum, vel tristes, vitam mortalium lugentes. Scripsit et elegias, ut *Suda* docet, de materia ignota, fortasse de Samo condita.

## Nexus externi 
* Semonides in catalogo Persei
* Iambi de mulieribus versio Latina a Georgio David Koeler facta (Gottingae 1781)

Categoria:Auctores Graeci antiqui
Categoria:Incolae Amorgi
Categoria:Incolae Sami
Categoria:Poetae Graeci
Categoria:Satyrici
Categoria:Scriptores Graeci antiqui
Petrus Brolo

**Petrus Brolo**, vulgo plene *Pedro Brolo Vila* (in urbe Guatimalensi natus die 3 Februarii 1981) est legatus et politicus Guatimalensis. Alumnus est universitatum privatarum in urbe nativa Francisci Marroquín et Galilei: apud hanc recentius docebat. Iuxta Ordinem Civitatum Americanarum in Guatimalia, Aequatoria, Honduria operam dedit. Praefecturam urbis Guatimalensis anno 2019 frustra petivit. Convocante praeside Alexandro Giammattei cancellarius i.e. minister rerum externarum a die 14 Ianuarii 2020 usque in 31 Ianuarii 2022 meruit, successore Mario Búcaro.

## Nexus externi 
* Vita olim apud ministerium rerum externarum divulgata

Categoria:Nati 1981
Categoria:Homines vivi
Categoria:Politici Guatimaliae
Categoria:Ministri rerum externarum
Categoria:Alumni Universitatis Francisci Marroquín
Categoria:Professores Universitatis Galilei
Categoria:Legati Guatimaliae
Marius Búcaro

**Marius Búcaro**, vulgo plene *Mario Adolfo Búcaro Flores* (in urbe Guatimalensi natus die 5 Maii 1977) est legatus et politicus Guatimaliae. Alumnus est universitatum Landívar et Carolinae in urbe nativa, Salmanticensis et Castellae Manicae in Hispania; Mexicopoli apud institutum Matthiae Romero studia diplomatica persecutus est.

Lagatus Guatimalensis fuit civitatibus Mexico et Israële. Convocante praeside Alexandro Giammattei cancellarius i.e. minister rerum externarum a die 31 Ianuarii 2022 meruit, antecessore Petro Brolo. Praeses fuit  a die 29 Aprilis 2022 usque in 11 Maii 2023.

## Nexus externi 
* Vita apud ministerium rerum externarum divulgata

Categoria:Nati 1977
Categoria:Homines vivi
Categoria:Politici Guatimaliae
Categoria:Ministri rerum externarum
Categoria:Legati Guatimaliae
Categoria:Alumni Universitatis Raphaëlis Landívar
Categoria:Alumni Universitatis Carolinae Guatemalensis
Categoria:Alumni Universitatis Salmanticensis
Categoria:Alumni Universitatis Castellae Manicae
Categoria:Alumni Instituti Matthiae Romero
Bernardus Arévalo

**Bernardus Arévalo**, vulgo plenius *César Bernardo Arévalo de León* (in urbe Montis Videi die 7 Octobris 1958 natus) est politicus Guatimalae. Die 20 Augusti 2023 praeses patriae electus est.

Filius est Ioannis Iosephi Arévalo qui praeses inter annos 1945 et 1951 meruit et anno 1958 in Uruquaria exsul degebat; unde mox Venetiolam, deinde Mexicum, denuo Chiliam petiverit. In Uruquaria ergo natus, in his civitatibus educatus, Bernardus Arévalo annum sedecimum agens in Guatimala primum habitans lyceum Guatimalae frequentavit. Alumnus est universitatis Hebraicae Hierosolymitanae, ubi sociologiae, et Universitatis Rheno-Traiectinae, ubi philosophiae et anthropologiae culturali studuit.

## Nexus externi 
* Curriculum vitae apud *International Peacebuilding Advisory Team*
* José Carlos Móvil, "Bernardo Arévalo, el hombre con el que nadie contaba en las elecciones de Guatemala" (26 Iunii 2023) apud *Swissinfo*

Categoria:Nati 1958
Categoria:Homines vivi
Categoria:Politici Guatimaliae
Categoria:Incolae Uruguaiae
Categoria:Alumni Universitatis Hebraicae Hierosolymitanae
Categoria:Alumni Universitatis Ultraiectinae
Categoria:Sociologi
Categoria:Alumni Lycei Guatimalae
Categoria:Legati Guatimaliae
Higashiyama

[thumb|upright=0.8|[Kiyomizu-dera.]]
**Higashiyama** (Iaponice 東山区, Higashiyama-ku) est unus ex undecim regionibus (Iaponice *ku*) qui Kyotum urbem in Iaponia constituunt. Urbs apud censum anni 2015 incolas habuit.

## Nexus externi 
* Situs interretialis regionis urbanae proprius.

Categoria:Kyotum
Categoria:Regiones urbium
Tennoji

[thumb|[Shitennō-ji.]]
**Tennoji** (Iaponice 天王寺区, Tennoji-ku) est unus e viginti quattuor regionibus (Iaponice *ku*) qui Ozacam urbem in Iaponia constituunt. Apud censum anni 2023, regio  incolas habet.

## Nexus externi 
* Situs interretialis regionis urbanae

Categoria:Osaka
Categoria:Regiones urbium
Gabriel Attal

**Gabriel Attal de Couriss** (nomine nativo *Gabriel Nissim Attal*; Clemartii natus die 16 Martii 1989) est politicus Francicus, qui e die 9 Ianuarii 2024 primus minister Franciae meret, omnium usque hodie maxime iuvenis, solus qui se homosexualem esse nuntiaverit.
[thumb|upright=0.8|Gabriel Attal apud ferias librorum nubeculatorum Engolismenses anno [2019 contionem habens.]]

## De vita
Filius est Ivonis Attal Iudaei, causidici productorisque cinematographici, et Mariae de Couriss, Christianae Odessanae e stirpe Graeca ortae. Lutetiae apud scholam Alsatianam eruditus est, ubi contubernalem habuit Joyce Jonathan cantatricem. Alumnus est Universitatis Panthei et Assacii et instituti scientiarum politicarum Parisiensis. Sodalis ex anno 2006 factionis socialistae fuit. Consiliarius operam dedit iuxta Marisol Touraine candidatam, deinde iuxta ministram a valetudine Roselyne Bachelot.

Ex anno fere 2017, socialistis relictis, ad factionem rei publicae progredientis (duce Emmanuele Macron) se iungit: legatus est conventui nationali pro circulo nativo Altorum Sequanae, et anno 2018 orator huius factionis factus est, sed a mense Octobri secretarius civicus iuxta ministrum eruditionis Ioannem Michaelem Blanquer meruit. Die 6 Iulii 2020 secretarius civicus iuxta primum ministrum et orator gubernii factus est. A 20 Maii 2022, prima ministra Elisabetha Borne, minister delegatus a rationibus publicis, sed a die 20 Iulii 2023 minister ab eruditione nationali meruit, antecessore Pap Ndiaye. Die 9 Ianuarii 2024 ipse primus minister factus est, Elisabethae Borne successor.

## Bibliographia 
* Kim Willsher, "Who is Gabriel Attal, the French PM who climbed the ranks in record time?" in *The Guardian* (9 Ianuarii 2024)

Categoria:Alumni Instituti Scientiarum Politicarum Parisiensis
Categoria:Alumni Scholae Alsatianae
Categoria:Alumni universitatum et scholarum Parisiensium
Categoria:Gubernatores civitatum
Categoria:Ministri eruditionis
Categoria:Politici Franciae
Karamoko Ioannes Maria Traoré

thumb|upright=0.7|left|
**Karamoko Ioannes Maria Traoré** (narus *Karamoko Jean-Marie Traoré* Nounae in oppido Burkinaensi die 14 Octobris 1972) est politicus Burkinaensis.

## De vita
Alumnus est universitatis Uagaduguensis et Scholae Nationalis Administrationis et Magistraturae in eadem urbe sitae. Apud ministerium rerum externarum ab anno 2012 operam dedit; legatus est conventui Nationali ex anno 2014. Minister delegatus a rebus externis die 5 Martii 2022 creatus est, Paulo Henrico Sandaogo Damiba praeside. Minister a rebus externis die 19 Decembris 2023 promotus est, Ibraimo Traoré praeside.

## Nexus externi 
* Aimé Kobo Nabaloum, "Burkina Faso : Qui est le ministre délégué chargé de la Coopération Karamoko Jean Marie Traoré ?" (6 Martii 2022) apud ''L'Info H24''

Categoria:Alumni Scholae Nationalis Administrationis et Magistraturae (Uagadugu)
Categoria:Alumni Universitatis Uagaduguensis
Categoria:Ministri rerum externarum
Categoria:Politici Burkina Faso
Georgius Solomin

**Georgius,** vulgo *Jurij,* **Methodii filius Solomin** (Russice Юрий Мефодьевич Соломин, tr. ''Jurij Mefod'evič Solomin''; natus die 18 Iunii 1935 Tschitae, obiit die 11 Ianuarii 2024 Moscuae) erat actor et moderator theatralis ac cinematographicus Sovieticus et Russicus, anno 1988 titulo Artificis Popularis URSS et anno 2020 titulo Herois Laboris Foederationis Russicae ornatus. A die 8 Septembris 1998 ad diem 15 Novembris 1991 fuit minister culturae RSFSR. Eius frater iunior fuit Vitalis Solomin.

## Nexus externi
Categoria:Actores Russiae
Categoria:Incolae Unionis Sovieticae
Categoria:Incolae Moscuae
Categoria:Moderatores cinematographici Russiae
Rachida Dati

**Rachida Dati** (ad Fanum Sancti Remigii praefecturae Araris et Ligeris nata die 27 Novembris 1965) est politica Franciae.

Patre Marocensi, matre Algeriana, fratribus quattuor sororibusque sex, Cabilloni educata est ubi ludum Catholicum lyceumque publicum non sine inimicitatibus frequentavit. Studia superiora plura suscepit quam perfecit, sed alumna est bono eventu universitatis Divionensis universitatisque Parisiensis Pantheonis et Assacii, insuper Scholae Nationalis Magistraturae Burdigalae in urbe, ubi suadente ministris Simona Veil et Albino Chalandon intravit.

Ministra iustitiae a die 8 Maii 2007 usque in 23 Iunii 2009 meruit, praeside Nicolao Sarkozy. Legata est parlamento Europaeo a 14 Iulii 2009 usque ad 1 Iulii 2019. Primo ministro Gabriele Attal ad officium ministrae a cultura die 11 Ianuarii 2024 convocata est.

## Bibliographia 
* Claude Askolovitch, Rachida Dati, *Je vous fais juges*. Lutetiae: Grasset, 2007. ISBN 978-2-246-73401-7
* Marie Bordet et al., "L'incroyable histoire de Rachida Dati" in *Le Point* (8 Novembris 2012)
* Angelique Chrisafis, "Rachida Dati makes surprise return to French cabinet" in *The Guardian* (11 Ianuarii 2024)
* Lionel Cottu, *Rachida Dati: biographie*. Lutetiae: Générales First, 2007. ISBN 978-2-7540-0587-6
* Michaël Darmon, Yves Derai, *Belle Amie*. Lutetiae: éditions du Moment, 2009. ISBN 978-2-35417-042-4
* Yves Derai, Bernard Swysen, Marco Paulo, *Rachida, aux noms des pères*. Lutetiae: 12 bis, 2013
* Gilles Gaetner, *Rachida Dati: Et si on parlait de vous ?*. Lutetiae: Jean-Claude Gawsewitch, 2008. ISBN 978-2-35013-151-1
* Jacqueline Remy, *Du rimmel et des larmes*. Lutetiae: Seuil, 2009. ISBN 978-2-02-099303-6
* Élisabeth Chavelet, *Rachida ne meurt jamais*. Lutetiae: éditions du Moment, 2013

Categoria:Nati 1965
Categoria:Homines vivi
Categoria:Politici Franciae
Categoria:Ministri iustitiae
Categoria:Ministri culturae
Categoria:Alumni Universitatis Divionensis
Categoria:Alumni Universitatis Parisiensis
Categoria:Alumni Scholae Nationalis Magistraturae (Burdigala)
Stephanus Séjourné

**Stephanus Séjourné** (Versaliis in urbe natus die 26 Martii 1985) est politicus Franciae.

Patre peregrino apud *France Télécom* laborante, iuvenis Matriti educatus est et Bono Aëre, ubi primum cum socialistis se iunxit. In Franciam reditus in universitate Pictaviensi iuribus studuit. Consiliarius politicus operam dedit iuxta Dominicum Strauss-Kahn, Ioannem Paulum Huchon atque ab anno 2014 Emmanuelem Macron. Legatus est parlamento Europaeo a die 2 Iulii 2019. Ab anno 2017 coniunx erat Gabrielis Attal; hoc coniugium iam anno 2022 abruptum esse censetur, sed, Gabriele Attal ad officium primi ministri ab Emmanuele Macron convocato, die 11 Ianuarii 2024 Stephanus Séjourné minister a rebus externis factus est.

## Notae 
## Bibliographia 
* "Ces Poitevins qui gravitent dans la galaxie Macron" in *La Nouvelle République* (16 Ianuarii 2019)
* "Stéphane Séjourné, un proche de Macron et d'Attal promu jeune patron du Quai d'Orsay" in *Corse matin* (12 Ianuarii 2024)
* Arthur Nazaret, "Comment les "DSK boys" ont pris leur revanche grâce à Macron" in *Journal du dimanche* (4 Iulii 2017)

Categoria:Nati 1985
Categoria:Homines vivi
Categoria:Politici Franciae
Categoria:Ministri rerum externarum
Categoria:Alumni Universitatis Pictaviensis
Categoria:Incolae Matriti
Categoria:Incolae urbis Boni Aëris
Sebastianus Lecornu

**Sebastianus Lecornu** (in urbe Aquae bonae Vallis Oesiae natus die 11 Iunii 1986) est politicus Franciae.

Nepos repugnatoris, filius operarii aëronautici, alumnus est Universitatis Pantheonis et Assacii Parisiensis. Iam ab anno aetatis septendecimum adiutor consiliariusque politicus erat: iuxta Brunonem Le Maire ab anno fere 2005 operam dedit. Secretarius civicus et minister delegatus a die 21 Iunii 2017 variis servitiis meruit. Minister ab expatriatis die 6 Iulii 2020, primo ministro Ioanne Castex, deinde minister ab exercitubus die 20 Maii 2022 creatus est, primis ministris Elisabetha Borne et Gabriele Attal.

## Bibliographia 
* Jean-Christophe Lalay, "Qui est Sébastien Lecornu, le plus jeune membre du gouvernement ?" in *Ouest-France* (13 Iunii 2016)

Categoria:Alumni Universitatis Parisiensis
Categoria:Ministri munitionis
Categoria:Politici Franciae
Sylvia Retailleau

**Sylvia Retailleau**, nomine nativo vulgari *Sylvie Valérie Galdin* (Nicaeae in urbe nata die 24 Februarii 1965) est politica Franciae. In urbe nativa, deinde Telone Martio apud Lyceum Dumont d'Urville erudita est. Alumna est Universitatis Parisiensis XI, ubi  studuit: ibidem postea professor fuit, et ab anno 2016 praeses universitatis. Die 20 Maii 2022 ministra ab eruditione superiore creata est, prima ministra Elisabetha Borne; quod officium retinuit sub primo ministro Gabriele Attal usque ad 21 Septembris 2024.

## Bibliographia 
* Emma Ferrand, Wally Bordas, "Qui est Sylvie Retailleau, nommée ministre de l’Enseignement supérieur?" in *Le Figaro étudiant* (20 Maii 2022)
* Tristan Quinault-Maupoil, "Loi immigration : la ministre Sylvie Retailleau a présenté sa démission, refusée par l’Élysée et Matignon" in *Le Figaro* (21 Decembris 2023)

Categoria:Ministri eruditionis
Categoria:Physici Franciae
Categoria:Politici Franciae
Categoria:Professores Universitatis Parisiensis
Collegium Benedictinorum

thumb|conventus ante collegii aedes, 2014
**Collegium Benedictianum,** (Anglice: *Benedictine College*), est schola superior catholica Benedictinorum Atchison in comitatu eiusdem nominis in Kansia.

Quae constituta est anno 1971 quo Collegium Sancti Benedicti (1858; pro viris) et Collegium Montis Sanctae Scholasticae (1923; pro mulieribus) coalescebant.

## Historia 
Olim institutum est a monachis ut viri in artibus liberalibus erudirentur et sacerdotes fierent. Saeculo XX florebat.
## Nexus externi 
* situs proprius
## Notae 
Categoria:Constituta 1971
Categoria:Kansia
Categoria:Scholae superiores
Categoria:Ordo Sancti Benedicti
Omar Paganini

**Omar Paganini**, vulgo plene *Omar Ignacio Paganini Herrera* (in urbe Montis Videi natus die 2 Iunii 1962) est ingeniarius et politicus Uruquariae. Alumnus est Universitas Rei Publicae Universitatisque Catholicae Uruguaianae, ubi postea docuit. Minister ab industria energiaeque et fodinarum die 16 Decembris 2019 selectus est a praeside futuro Ludovico Lacalle Pou. Usque in diem 6 Novembris 2023 in eo officio functus est; quo die  promotus est.

## Nexus externi 
* "Asumió Omar Paganini y destacó la competitividad como su principal desafío" (2 Martii 2020) apud *Montevideo Portal*

Categoria:Alumni Universitatis Catholicae Uruguaianae
Categoria:Alumni Universitatis Rei Publicae (Uruguaia)
Categoria:Ingeniarii
Categoria:Ministri energiae
Categoria:Ministri rerum externarum
Categoria:Politici Uruguaiae
Categoria:Professores Universitatis Catholicae Uruguaianae
Carolus II Augustus

thumb|Carolus II Augustus.
**Carolus II Augustus Christianus** (natus Dusseldorpii 29 Octobris 1746; mortuus Manhemii 1 Aprilis 1795) fuit  et ab anno 1775 dux Bipontinus.

Carolus fuit maior frater Maximiliani Iosephi, qui 1799 elector Palatinatus ac Bavaricus et 1806 primus Rex Bavaricus factus est.

## Nexus externi
*vita apud *Saarland-Biografien*
*Weis, Eberhard, "Karl II." Apud: Neue Deutsche Biographie 11 (1977), p. 258-260 (hic in interreti)

## Notae
Categoria:Nobiles Germaniae
Categoria:Wittelsbach
Russell Dlamini

**Russell Mmemo Dlamini** (natus die 23 Octobris 1973) est politicus Swaziae. Alumnus est universitatis Swaziensis ubi agronomiae, deinde universitatis Stellenbosch in Africa Australi ubi evolutioni sustentabili studuit. Institutum calamitatum naturalium gerendarum ab anno 2015 direxit. Iussu regis Mswati III, primus minister e die 4 Novembris 2023 meret.

## Bibliographia 
* Mbongeni Mbingo, "Russell wins for pragmatism" in *Eswatini Observer* (5 Novembris 2023)

## Nexus externi 
* Lenin Ndebele, "Eswatini has a new prime minister" (3 Novembris 2023) apud *News24*

Categoria:Agronomi
Categoria:Alumni Universitatis Stellenbosch
Categoria:Alumni Universitatis Swaziensis
Categoria:Gubernatores civitatum
Categoria:Incolae Swaziae
Xaverius González-Olaechea

**Xaverius González-Olaechea**, nomine pleno vulgari *Javier Juan Vicente Ramón González-Olaechea Franco* (Limae natus die 13 Decembris 1958) est politicus Peruviae. Alumnus est Universitatis Catholicae Argentinae, Universitatis Belgranensis (ubi gradum doctoris ascendit), et Scholae Nationalis Administrationis Francicae.  Peruviae factus est die 7 Novembris 2023, praeside Dina Boluarte primoque ministro Alberto Otárola.

## Nexus externi 
* Clara Giraldo, "Javier González Olaechea: perfil y hoja de vida del nuevo ministro de Relaciones Exteriores del Perú" (7 Novembris 2023) apud *Infobae*

Categoria:Alumni Scholae Nationalis Administrationis
Categoria:Alumni Universitatis Belgranensis
Categoria:Alumni Universitatis Catholicae Argentinae
Categoria:Ministri rerum externarum
Categoria:Politici Peruviae
Pholile Shakantu

**Pholile Dlamini Shakantu** est iuridica et politica Swaziae. Alumna est universitatis Swaziensis et universitatis Metropolitanae Ledesiensis. Viginti annos, magna parte inter societates telecommunicationis, iuris consulta operam dedit. Anno 2018, a rege Mswati III selecta, legata est parlamento Swaziensi eodemque tempore ministra iustitiae facta est. Ministra rerum externarum a die 13 Novembris 2023 meret.

## Nexus externi 
* "Hon. Minister Pholile Shakantu Profile" apud regimen Swaziense

Categoria:Alumni Universitatis Metropolitanae Ledesiensis
Categoria:Alumni Universitatis Swaziensis
Categoria:Incolae Swaziae
Categoria:Iuris consulti
Categoria:Ministri iustitiae
Categoria:Ministri rerum externarum
Zamenis longissimus

***Zamenis longissimus*** (Francogallice ''couleuvre d'Esculape*), vulgo **anguis Aesculapius**, est serpens non venenosus, qui in Europa, plerumque in Francogallia, Italia, et Balcania abs Croatia ad Graeciam, endemicus est.

Adulti ad 180 cm longi crescunt, aliquando longiores. Rattos edere solent.   

Gaius Plinius Secundus in *Historia Naturali'' scripsit: "Anguis Aesculapius Epidauro Romam advectus est: vulgoque pascitur et in domibus."

## Notae 
## Nexus externi 
Categoria:Reptilia Europae
Categoria:Species animalium
Categoria:Taxa Laurenti
Categoria:Taxa 1768
Psychodomorpha

**Psychodomorpha** sunt infraordo Dipterorum nematocerorum, quae tres familias Psychodidas, Blephariceridas, et Tanyderidas comprehendit. Diversitate multo maxima familia est Psychodidae.

Sola (exceptis Culicomorphis) inter Nematocera mandibulas fortes et utiles etiam adulta habent. Larvae spiracula maxime quattuor habent, duo in anteriore corporis parte duoque in posteriore; aliae modo duo posteriora habent, aliae nulla. In omnibus familiis sunt quorum larvae in aqua dulci vivunt.

Vetustissimum fossile familiae exstantis est Psychodida *Triassopsychoda olseni* ex Triassico Superiore. Familiae exstinctae Grauvogeliidae et Nadipteridae, de quibus auctores discrepant an Psychodomorpha habendae sint, etiam in Triassico Medio repertae sunt.

## Notae
Categoria:Diptera
Daniel Noboa

**Daniel Noboa**, vulgo plene *Daniel Roy Gilchrist Noboa Azín* (Miamiae in urbe natus die 30 Novembris 1987) est politicus Aequatoriae.

Filius Alvari Noboa negotiatoris et Anabellae Azín medicae, qui ambo in rebus politicis agebant. Guaiaquili in urbe educatus est. Alumnus est scholae commercialis universitatis Neo-Eboracensis; insuper magister tris promotus est apud universitates Boreoccidentalem, Harvardianam, Georgii Washingtonii. Bis uxores duxit, Gabrielam Goldbaum die 23 Decembris 2017, Laviniam Valbonesi (suasorem per media socialia) die 28 Augusti 2021. Praeses Aequatoriae, die 15 Octobris 2023 electus, a die 23 Novembris huius anni meret.

## Nexus externi 
* "Daniel Noboa, el joven candidato de Ecuador que persigue el sueño presidencial de su padre" (14 Octobris 2023) apud *EFE notícias*

Categoria:Nati 1987
Categoria:Homines vivi
Categoria:Politici Aequatoriae
Categoria:Duces civitatum
Categoria:Alumni Universitatis Neo-Eboracensis
Categoria:Alumni Universitatis Boreoccidentalis
Categoria:Alumni Universitatis Harvardianae
Categoria:Alumni Universitatis Georgii Washingtonii
Thuli Dladla

**Thuli Dladla**, vulgo plene *Thulisile Motsa Dladla* (anno fere 1959 nata) est erudita et politica Swaziae.

Alumna est universitas Botsuanensis unde anno 1981 absoluta est. Praeceptrix directrixque lyceorum meruit, sed anno 1994 gradum magistrae ascendit iuxta universitatem Sanctae Mariae Halifaxiae in Canada, dissertationis gratia ''And still they dance and sing: the significance and meaning of Swazi women's traditional songs*. Decem annos a 1998 institutum nationale Sebenta direxit ubi alphabetizationem adultorum promovit. Anno 2008, a rege Mswati III selecta, legata est parlamento Swaziensi; post decem annos senatrix promota est et eodem tempore ministra a rebus externis. Mense Novembri 2023 prima ministra vicaria facta est.

## Notae 
## Bibliographia 
* Sibongile Sukati, Bonisile Makhubu, "Thuli Dladla makes history" in *Times of Swaziland'' (3 Novembris 2018)

## Nexus externi 
* "Hon. DPM Thulisile Dladla Profile" 

Categoria:Nati saeculo 20
Categoria:Homines vivi
Categoria:Incolae Swaziae
Categoria:Anthropologi
Categoria:Praeceptores
Categoria:Ministri rerum externarum
Categoria:Alumni Universitatis Botsuanensis
Categoria:Alumni Universitatis Sanctae Mariae (Halifaxia)
Naḏīr al-ʿArbāwī

**Naḏīr al-ʿArbāwī** vel *Nadir Larbaoui*, litteris Arabicis نذير العرباوي (Theveste in urbe natus die 26 Septembris 1949), olim athleta, est politicus Algerii.

manufollii lusor inter annos 1971 et 1979 praesertim innotuit. Alumnus est universitatis Algeriensis ubi iuribus studuit. Deinde apud ministerium rerum externarum operam dedit; legatus est Nationibus Unitis, Pakistaniae, Aegypto. Consiliariorum princeps iuxta praesidem ʿAbd al-Maǧīd Tabūn a mense Martio 2023. Primus minister ex die 11 Novembris huius anni meret.

## Nexus externi 
* "Qui est Nadir Larbaoui, le nouveau Premier ministre ?" (11 Novembris 2023) apud *Algérie-eco*
* "Algerian president names a new prime minister ahead of elections next year" (12 Novembris 2023) apud *AP News*

Categoria:Alumni Universitatis Algeriensis
Categoria:Athletae Algerii
Categoria:Gubernatores civitatum
Categoria:Legati Algerii
Categoria:Primi ministri Algerii
Categoria:Politici Algerii
Ioannes Aloisius Brera

**Ioannes Aloisius Brera** (Italice *Giovanni "Gianni" Luigi Brera*) fuit actorum diurnorum confector et scriptor Italus. Natus est Sancto Zenone ad Padum die 8 Septembris 1919, et mortuus est Cothonei die 19 Decembris 1992.

Cum inveniendarum rerum copiam haberet et linguam Italicam percalleret, diurnarii rerum athleticarum arti Italicae saeculi vicesimi formam suam impressit, quoniam nova verba induxit quae adhuc in sermone pediludii adhibentur.

## De colloquio cum Paavo Nurmi 
Ioannes Brera quondam sermonem cum Paavo Nurmi habuit anno 1946, quia a diariis "Gazzetta" et "Equipe-Elan" legatus erat ut hoc faceret. Nurmi tamen Anglice non loquebatur, neque Brera Finnice, qui ergo statuit Toivum Arum, argentarium et Paavi amicum, rogare ut quaestionibus pro Paavo Nurmi nostra lingua responderet, cum et Brera et Aro ea loqui valerent.

Colloquium invenitur in libro *Incontri e invettive,* cuius nonnulli loci infra scribuntur.

**Brera**: «Cur disqualificatus est?»

**Aro**: «Dicitur coepisse pecuniam singulam americanorum per omnem passum, loqui de dollaris non possum ante eum. Emporium eius deficitarium.»

**B.**: «Quid cogitat Paavus de Haegi et Andersonii dequalificatione? Quod dequalificatus est Paavus ante Olympiadem Angelopolitanam?»

**A.**: «Error fuit.»

## Notae 
## Nexus interni 
* Diurnariorum ars
* Paavo Nurmi
* Pediludium

## Nexus externi
Categoria:Diurnarii Italiae
Categoria:Milites Italiae
Categoria:Scriptores Italiae
Antonius Blinken

(natus die 16 Aprilis 1962) est politicus Americanus. Ex die 26 Ianuarii 2021, Civitatum Foederatarum Secretarius Civitatis sub Iosepho Biden est. Ab anno 2015 ad annum 2017 Civitatum Foederatarum Vice Secretarius Civitatis sub Baraco Obama erat.

Die 8 Iaruarii 2024, ad Bellum Israëlianum-Hamasianum anni 2023, Blinken laciniam Gazeticam a populis Palaestinis regi debere dixit.

Alumnus Collegii Harvardiani est, et apud Universitatem Columbiae gradum doctoris iuris adeptus est.

Anno 2012, Evan Ryan in matrimonium duxit.

## Notae 
## Nexus externi 
*Vita in situ interretiali Ministerii Civilis.

Categoria:Alumni Universitatis Columbiae
Categoria:Alumni Universitatis Harvardianae
Categoria:Politici Civitatum Foederatarum
Categoria:Secretarii Civitatis Civitatum Foederatarum
Clitellata

**Clitellata** sunt classis vermium annelidorum, insignia clitello corpus cingente, quod globulum genitalem certa aevi parte efficit, et circa 8000 specierum comprehendentia. Eo Polychaetis dissimilia sunt, quod parapodiis carent et caput eis minus excultum est.

## Descriptio
Clitellata sunt vermes segmentata quibus character est clitellum, id est quasi cingulum prope caput animalis maturi situm. Os est in parte ventrali, sub obductum prostomium (seu proboscin). Cerebrum non in capite, sed in segmento corporis situm est.

Clitellum, quod aliquot segmentis immutatis efficitur, aut gonoporos femininos fert aut proximum eis est a tergo. Eius textus glandularis in concubitu mucum edit, qui animalia coniungit dum semen inter se permutant; post concubitum quoque edit materiam, quae corpus animalis circumit, ovis semineque inclusis. Animal tum illum globulum circa caput obducit, quo effecto globuli finis concrescit, intusque ova fecundantur fetusque educantur.

## Notae
!
Categoria:Taxa Michaelsen
Categoria:Taxa 1919
Thorgal

Est heros fortis libri nubeculati a Jean Van Hamme scripti et a Rosinski delineati. Hic vir generosus est semper probus et quaerit vitam tranquillam quamuis difficilis sit uita sua. Aerumnae ei sunt plurimae. Saepissime debet certare cum multis inimicis plus minusue crudelibus. Uxor est ei : Aaricia. Duo filii sunt ei : Jolan et Kah-Aniel. Una filia est ei : Lupa ("Louve", Gallice).
Franciscus Lacueva

**Franciscus Lacueva Lafarga** (in oppido S. Celedonii prope Barcinonem natus die 28 aut 29 Septembris 1911; Aquis Sulis die 11 Septembris 2005 mortuus) fuit theologiae et scripturae scriptor natione Hispanus, agnitus pro eius cursu in Ecclesia Catholica Romana et posteriori conversione ad fidem evangelicam.

## Vita 
[left|thumb| In [Cathedralis Sanctae Mariae de Huerta de Tarazona|cathedrali Nostrae Dominae de Huerta de Tarazona, ante conversionem ad fidem evangelicam, Lacueva fungens est coadiutor, professor et canonicus magistralis.]]

Natus in familia catholica, Lacueva initiavit suam formationem sacerdotalem et lauream ac doctorem in theologia dogmatica adeptus est in Universitate Salmanticensi. Post varios munera ecclesiastica exercenda, vita eius mutata est in finibus anni 1961, quando, per interventum pastoris Samuel Vila, ad fidem evangelicam conversus est.

Postquam suos officios ecclesiasticos deposuit, se transtulit in Angliam, ubi cooperatus est in Evangelii diffusionem per nuntios radiophonicos. Baptismus suus in Ecclesia Baptista Viae Hollandicae in Hove, Iunii 1962, officialiter signavit novam suam viam spiritualem. Postea laboravit in evangelizatione et doctrina cum diversis organizationibus evangelicis, missus ut missionarius in Hispaniam anno 1969.

Post periodos in Guatimalia et Anglia, Lacueva constituit domicilium in urbe Hispanica Vigo, ubi, praeterquam quod docuit in Instituto Biblico Galiciae, se dedidit profundius in doctrinis theologis ac praeparatione lexicum Hebraeorum. Tandem, post obitum coniugis, admodum ad Angliam transmigravit ut cum filiabus habitaret.

## Contributiones et opera 
right|thumb| *Novum Testamentum interlineare Graeco-Hispanicum: cum textu Graeco Nestle*

Lacueva insignis fuit pro sua ubere productione litteraria et theologica, cum operibus ut *Novum Testamentum interlineare Graeco-Hispanicum*, *Spiritualitas Trinitaria*, *Doctrinae Gratiae*, inter alia. Suum theologicae focus ambitum habuit a dispensationali premilleniali eschatologia usque ad soteriologiam processit, cum evolvemento in suis doctrinalibus positionibus per annos.

Suum legatum perdurat in influentia quam habuit ut scriptor et theologus evangelicus. Suum autobiographia *Mea Via ad Damascum* et eius participatio in revisio Reina-Valera anno 1977 notabilia sunt in impactu suo in communitate christiana.

## Legatum et obitus 
Lacueva obiit die 11 Septembris 2005 in urbe Angliae Aquae Sulis, paucis diebus ante 94 annos implendos. Suum legatum perdurat per scripta et contributiones suas in theologia evangelica.

## Notae 
Categoria:Scriptores Hispaniae
Categoria:Alumni Universitatis Salmanticensis
Categoria:Theologi Hispaniae
Aemilianus (nomen)

**Aemilianus** est nomen masculinum Romanum antiquum, cognomen atque, temporibus recentioribus, praenomen, quod e nomine Romano "Aemilio" originem ducit. Forma feminina nominis **Aemiliana** est.

## Qui hoc nomen habuerint 
* Aemilianus
* Aemilianus (consul 276)
* Fulvius Aemilianus
* Nummius Aemilianus Dexter

## Qui hoc cognomen habuerint 
* Hieronymus Aemilianus
* Lucius Mussius Aemilianus
* Quintus Fabius Maximus Aemilianus
* Palladius Rutilius Taurus Aemilianus

## Qui hoc praenomen habuerint 
* Aemilianus Figueroa Larraín
* Aemilianus Mercado del Toro
* Aemilianus de Nieuwerkerke
* Aemilianus Pugačëv
* Aemilianus Zapata

Categoria:Nomina
Categoria:Cognomina Romana antiqua
Categoria:Praenomina
Categoria:Praenomina masculina
Fabianus (nomen)

**Fabianus** est nomen masculinum Romanum antiquum, cognomen atque, temporibus recentioribus, praenomen, quod e nomine Romano "Fabio" originem ducit.

## Qui hoc nomen habuerint 
*Fabianus (papa)
*Papirius Fabianus

## Qui hoc cognomen habuerint 
* Lucius Annius Fabianus

## Qui hoc praenomen habuerint 
* Fabianus Alarcón
* Fabianus Gottlieb Thaddaeus a Bellingshausen
* Fabianus Cancellara
* Fabianus de Schlabrendorff

Categoria:Nomina
Categoria:Cognomina Romana antiqua
Categoria:Praenomina
Categoria:Praenomina masculina
Caelestinus (nomen)

**Caelestinus**, vel **Coelestinus**, fuit nomen masculinum Romanum antiquum, atque temporibus recentioribus praenomen est. E nomine Romano "Caeleste" originem ducit.

## Qui hoc nomen habuerint 
* Caelestinus II (antipapa)
* Ludovicus Caelestinus di Agostino
* Iulius Caelestinus Jamin
* Emmanuel Caelestinus Suhard

Caelestinus est etiam nomen pontificale quod quinque papae sibi imposuerunt:

* Caelestinus I
* Caelestinus II
* Caelestinus III
* Caelestinus IV
* Caelestinus V

## Qui hoc praenomen habuerint 
* Caelestinus Bouglé
* Caelestinus Iosephus Ganglbauer

## Notae 
Categoria:Nomina
Categoria:Praenomina
Categoria:Praenomina masculina
Cyprianus (praenomen)

**Cyprianus** fuit cognomen masculinum Romanum antiquum, quod e nomine insulae Cypri originem ducit. Postea nomen Christianum factum est in honorem sancti Cypriani Carthaginiensis atque hodie praenomen est.

## Qui hoc cognomen habuerint 
* Thascius Caecilius Cyprianus, sanctus

## Qui hoc nomen habuerint 
* Geraldus Cyprianus Lacroix

## Qui hoc praenomen habuerint 
* Cyprianus Biyehima Kihangire
* Cyprianus Bucur
* 
* Cyprianus Norwid
* Cyprianus Ntaryamira
* Cyprianus de Rore
* Cyprianus Tansi

## Notae 
Categoria:Cognomina Romana antiqua
Categoria:Nomina
Categoria:Praenomina
Categoria:Praenomina masculina
Fridericus X (rex Daniae)

(natus Hafniae die 26 Maii 1968) est rex Daniae, qui sedem regis accessit die 14 Ianuarii 2024 post abdicationem Margaretae II, matris sui, apud Castellum Christiansborg. Pater eius fuit princeps Henricus. Die 14 Maii 2004, Mariam Elizabetham in matrimonium duxit. Filii eorum Christianus et Vincentus, ac filiae Isabella et Iosephina sunt.

Alumnus est Universitatis Arhusiensis, ubi scientiae politicae studuit, et Universitatis Harvardianae.

## Notae 
## Nexus externi 
* Situs interretialis 

Categoria:Homines vivi
Categoria:Nati 1968
Categoria:Alumni Universitatis Arhusiensis
Categoria:Alumni Universitatis Harvardianae
Categoria:Reges Daniae
Rita

**Rita** (-ae, *f.*) est praenomen femininum Italicum, quod e nomine Latino Margarita originem ducit. Ecclesia Catholica festum Sanctae Ritae de Cassia die 22 Maii celebrat. 

## Quae hoc nomen habuerint 
* , sancta
* Anna Rita Del Piano

## Quae hoc praenomen habuerint 
* Rita Antoinette Rizzo
* 
* Rita Hayworth
* Rita Hester
* Rita Levi-Montalcini
* Rita Pavone
* Rita Süssmuth

## Notae 
* 1180 Rita, asteroides

Categoria:Nomina
Categoria:Nomina hypocoristica
Categoria:Praenomina
Categoria:Praenomina feminina
Categoria:Praenomina Anglica
Categoria:Praenomina Danica
Categoria:Praenomina Finnica
Categoria:Praenomina Hungarica
Categoria:Praenomina Italica
Categoria:Praenomina Norvegica
Categoria:Praenomina Suecica
Categoria:Praenomina Theodisca
Diana et Callisto (Rubens)

thumb|Petrus Paulus Rubens, "Diana et Callisto", 1635, pictura in textili|427x427px
 est tabula a Petro Paulo Rubens anno 1635 picta, hodie in Museo Pratensi servata.

## De fabula eiusque interpretatione (Maria Luisa Aguilar Garcia) 
Callisto erat filia regis Arcadiae, atque propter studium venandi se ad Dianam applicuit, atque fuit a dea unice dilecta propter naturam castam quae erat utrique consimilis. Eam fecit Diana principem comitum atque eam iussit ut promissa et foedera virginitatis servaret, et servasset, ait poeta inique atque contra ius, servasset nisi formosa esset, nam cavit mortales sed habet crimen a Iove. Callisto enim, etiam si extra culpam fuit, non valuit eam a se abigere atque suspicionem criminis semper secum habebit. Et idem patitur Callisto quod multae feminae in decursu saeculorum passae sunt, quod etiam si innocentes fuerunt illam suspicionem criminis secum habuerunt. Iuppiter enim effigiem Dianae simulatus puellam venantem persecutus est atque eam amotam a conspectu ceterarum vitiavit atque compressit. Puella timebat ne suum casuum Dianae enarraret, sed id quod in ventre habebat, quod secum ferebat, diu celare non potuit et hoc est prorsus quod haec scaena narrat. Chorus Dianae mille feras iam venatus ad lucum nigrum venit in quo erat fons aquae gelidae. Ibi iuvit corpora lavari et iam omnes nymphae et comites Dianae velamina et vestimenta ponebant, sed misera Callisto haesitabatur, conmorabatur, tandem exuit tunicas atque prodita est tumore ventris. Tunc Diana exarsit, puellam periuram appellavit atque iussit ut coetus illos virgineos dessereret ne aquas castas pollueret. Ergo illa puella Callisto, quae invito pectore Iovem passa erat, bis poenas tribuit, nam primum habuit poenam ipsius stupri, deinde quoque habuit poenam solitudinis nam relicta est a comitibus suis. Sed erit quoque tertia punitio, qua de causa loquebamur de conmiseratione, nam Iuno irata atque laesa indignata est, puellam paelicem atque adulteram appellat atque eam in speciem ursae commmutat. Iam iuppiter postremo miseratus fatum infelix puellae eam ad domos superas rapit atque effigiem ursae stellis figuratam eam in caelo constituit atque stellam septentrionis creavit ut puellam ita conmemoraret.

## Nexus esterni 
* Lustratio XX: Diana et Callisto. De iniquitate libidinis (Latine)
Categoria:Petrus Paulus Rubens
Categoria:Museum Pratense
Categoria:Tabulae pictae
Categoria:Res mythologicae figuratae
Atalanta et Meleagros venatum eunt (Poussin)

thumb|496x496px|Nicolaus Poussin, "Atalanta et Meleagros venatum eunt", 1634-1639, pictura in textili
 est tabula a pictore Francogallo Poussin saeculo septimo decimo picta, hodie in Museo Pratensi servata.

## De fabula ejusque interpretatione (Xavier Mata Oroval) 
Ecce silva umbrosa, frequens arboribus. Mane est, albente caelo. Ecce deus semicaper Pan sive Faunus, qui sedet in suo fano, fortasse, et structis avenis cantat et intuetur solam feminam totius scaenae. Ecce quoque manus hominum plerumque nobilium (ut patet a vestimentis), et canes venatici et equi albi, e quibus eminent hi duo equi albi. Est magna alacritas et festinatio in scaena. Fere omnia et omnes in tabula picta vergunt ad sinistram partem, praeter unum canem qui dextrorsum aspicit, respicit ad suum dominum. Hi homines, qui hastas et arcus manibus tenent, eunt venatum aprum qui agros vastat. Dea venatrix Diana, quam hic in signo marmoreo videtis, miserat hunc aprum per agros Calydonis (quod est oppidum in Graecia, et vix cernitur in tabula Calydon). Miserat aprum, quia rex Calydonis, Oeneus, dederat primitias frugum Cereri, libaverat sua vina Baccho et oleum Minervae, sed deam Dianam, solam Dianam, rite non honoraverat. Tangit et ira deos: spreta Diana misit ultorem aprum per agros Calydonis. Aper erat maior tauro, ferocissimus, dentibus acutissimis; proculcabat segetes, saeviebat in pecudes, in pastores, in canes. Omnes populi diffugerunt et se in oppida receperunt. His de causis, coierunt una lecta manus iuvenum ut aprum venarentur, et ecce parant in nemus ire. Dux omnium fuit Meleagros, filius regis Calydonis, qui fortasse est hic vir qui media in tabula sedet in equo albo pulcherrimo. Inter comites notissimos numerantur Theseus, Iason, Castor Polluxque, Pelaeus, Laertes, et multi alii. Sed inter omnes eminet femina quaedam, tamquam vera Diana sive vera Minerva: est Atalanta. Atalanta fuit virgo ex Arcadia, quam parvulam ursa aluerat, quae cursu omnes vincebat. Pariter Meleagros Atalantam vidit, pariter adamavit, optavit, et voluit Atalantam invitare ad venatum, quamquam ceteri viri nolebant, immo vetabant. Sed vicit Meleagros et en habemus Atalantam galeatam, quae arcum laeva manu tenet, et pharetra pendet ex umero. Ergo una femina et multi viri venatum eunt in altos montes atque invia lustra, et omnes cupiunt suum reperire periculum, cupidine laudis, cupidine famae. Aper violentus sternit et fortissimos viros et canes. Sed prima omnium Atalanta, sagitta aprum configit et paulo post Meleagros feram interficit. Meleagros dat spolia, dat exuvias apri Atalantae, quia eam amat, et alii viri invident maxime et est in toto agmine murmur.

## Nexus esterni 
* Atalanta et Meleagros venatum eunt: Lustratio XIX in Museo El Prado (Latine)
Categoria:Nicolaus Poussin
Categoria:Museum Pratense
Categoria:Tabulae pictae
Categoria:Res mythologicae figuratae
Venus modis musicis delectatur (Titianus)

thumb|381x381px|Titianus, "Venus modis musicis delectatur", 1550, pictura in textili
 est tabula anno 1550 a Titiano picta et hodie in Museo Pratensi servata.

## De fabula eiusque interpretatione (Maria Luisa Aguilar Garcia) 
Eius interpretationem studiosi artis pictoricae varie exponunt. Sunt enim qui eam ad philosophiam referant. Sensus audiendi et sensus videndi sunt hic ut viae per quas homines possunt ad pulchritudinem pervenire et inde ad veritatem. Sunt enim illa consilia platonica quae revirescunt hoc tempore. Alii studiosi tamen eam referunt ad matrimonium ut docent indicia quae sunt in ipsa tabula picta. Venus verbi gratia gerit anulum, quod est signum matrimonii, et deinde sunt alia animalia quae etiam habentur indicia huius institutionis, verbi gratia est asinus qui prae se fert amorem aeternum. Est quoque canis qui evocat beatitudinem, et est quoque pavo, qui prae se fert amorem fecunditatem. Tertio sunt alii qui hanc tabulam eroticam iudicent sive ad libidinem spectantem. Et si de libídine agitur iuvat collustrare quod vir et femina quae sunt in ipsa tabula picta eam libidinem omnino diversa ratione experiuntur. Et dum oculi viri sunt avidi pleni vigoris atque curiosi et toti in gaudio, oculi feminae demissi sunt atque errantes, quasi ea non haberet partem eius libidinis aut nollet particeps esse rei venereae. Tamen dicunt studiosi artis pictoricae posse etiam agnosci sub coloribus, sub ultima manu, quaedam priora delineamenta ab artifice facta in quibus femina sustinet oculos atque aspectum viri, et quasi promptiorem ad rem veneream se praebet. Sed tandem ea delineamenta deleta sunt, verisimiliter quod nimis praeter mores irent, quod nimis insuetum et insolitum esset feminas eas dem partes habere rei venereae. Ergo id quod aetate renascentium artium insolitum atque insuetum esset, responderet plane nostris exspectationibus hodiernis nam apud nos tándem aliquando vir et femina pariter coeunt in rem veneream atque partes aequas habent illius libidinis et possunt et volunt et licet iis, dicamus, eius libidinis participes esse.

## Nexus externi 
* Venus modis musicis delectatur: Lustratio XVIII in Museo El Prado (Latine)
Categoria:Titianus
Categoria:Museum Pratense
Categoria:Tabulae pictae
Categoria:Res mythologicae figuratae
Fiat iustitia, ruat caelum

est regula iuris, quae significat oportere iuste disceptare quamquam exitus graves sint.

## In fontibus antiquis 
In comoedia Terentii, quae vocatur Heautontimorumenos, Syrus Cliniae dubitanti respondit: «Quid si redeo ad illos qui aiunt "quid si nunc caelum ruat?"» «Quid si nunc caelum ruat?» in Graecum sermonem vertitur hoc modo: «τί εἰ οὐρανὸς ἐκπέσοι;».

In libro primo de expeditione Alexandri hoc refert Arrianus: «Atque Celtas percunctatus est Alexander, quid in rebus humanis maxime extimescerent: ratus nominis sui splendorem ad Celtas multoque ulterius penetrasse: quodque ipsum prae rebus omnibus timerent responsuros. At a Celtis longe aliter ac sperarat ei responsum est: nimirum quum procul ab Alexandro agerent et loca accessu difficilia habitarent, ipsumque in alios expeditionem moliri viderent, vereri se aiebant ne caelum in ipsos ruat. Alexander eos amicos appellans et in confoederatorum numerum recipiens remisit, hoc unum subdens, Celtas arrogantes esse».

Theognis Megarensis in elegiis scripsit: «Ἔν μοι ἔπειτα πέσοι μέγας οὐρανὸς εὐρὺς ὕπερθεν / χάλκεος, ἀνθρώπων δεῖμα χαμαιγενέων, / εἰ μὴ ἐγὼ τοῖσιν μὲν ἐπαρκέσω οἵ με φιλεῦσιν, / τοῖς δ´ ἐχθροῖς´ ἀνίη καὶ μέγα πῆμ´ ἔσομαι.»

In oda Horatii legitur: «Si fractus illabatur orbis, / impavidum ferient ruinae».

## Notae 
## Nexus interni 
* **Fiat iustitia et pereat mundus**

Categoria:Brocardica